উদাহরণ- ১, ম্যালার্ড হাঁস। হাঁস গোত্রের এক-তৃতীয়াংশ মিলন ফোর্সড। সবচাইতে লম্বা পুরুষাঙ্গ দেখা যায় এদের মধ্যে, পুরোপুরি ইরেক্টেড অবস্থায় তার নিজের দৈর্ঘ্যের সমান, যা কিনা আবার কর্ক-স্ক্রু এর মত প্যাঁচানো-ব্যালিস্টিক পেনিস। প্রথমে একটি বাসা বেঁধে পুরুষ ও নারী একটি দম্পতি তৈরী করে। নারী হাঁস গর্ভবতী হওয়ার পর পুরুষেরা দল বেঁধে অন্যান্য সঙ্গীহীন কিংবা দুর্বল সঙ্গীযুক্ত নারী হাঁসেদেরও আক্রমণ করে এবং চালায় গণধর্ষণ। এদের আচরণ সেক্সুয়াল প্রিডেটরদের মতোই। এই শিকারীদের হাত থেকে বাঁচতে, আশ্চর্যজনক ভাবে নারী হাঁসেদের যোনিও হয় কর্ক-স্ক্রু এর মত, ঠিকঠাক প্যাঁচে ঘুরে বসলে তবেই সঙ্গম হওয়া সম্ভব। এদিকে এই দীর্ঘ যোনিপথে প্রিডেটরদের বোকা বানাতে রয়েছে ফলস গহ্বর, যেসব পথ আদৌ ওভারিতে লিড করেনা, উল্টো দিকের প্যাঁচ! এইভাবে নারী হাঁস নিজেকে রক্ষা করে, একই সঙ্গে নিজের সেক্সুয়াল চয়েস কেও ঠিক রাখে। মনে রাখা প্রয়োজন এই জটিল মেকানিজম একদিনে তৈরী হয়নি। এটা হতে ম্যালার্ড হাঁসকে দীর্ঘ বিবর্তনের পথ অতিক্রম করতে হয়েছে।